**ΕΝΟΤΗΤΑ Β, ΚΕΦΑΛΑΙΟ 2: ΟΙ ΣΥΝΘΗΚΕΣ ΖΩΗΣ ΤΩΝ ΥΠΟΔΟΥΛΩΝ**

1. **Τι γνωρίζεις για τους Φαναριώτες;**

Οι Φαναριώτες ήταν μία ανώτερη οικονομικά και κοινωνικά τάξη, που σχηματίστηκε γύρω από το Πατριαρχείο, στη συνοικία Φανάρι της Κωνσταντινούπολης, από ονομαστές βυζαντινές οικογένειες. Αυτοί επέζησαν μετά την άλωση και ενώθηκαν με Έλληνες που ήρθαν στην Πόλη από την Καραμανία, τον Πόντο ή τα νησιά του Αιγαίου και πλούτισαν ως βιοτέχνες οι έμποροι. Η προσφορά των Φαναριωτών στο σκλαβωμένο έθνος θα είναι από τον 17ο αιώνα πολύ σημαντική, ιδιαίτερα στην εκπαίδευση.

1. **Ποιοί περιορισμοί δυσκόλευαν την καθημερινή ζωή των χριστιανών υπόδουλων;**

Οι χριστιανοί υποχρεώνονταν να κατοικούν σε φτωχικές συνοικίες των πόλεων και υπηρετούσαν στο στρατό, μόνο σε βοηθητικές υπηρεσίες, είτε ως ναύτες και οδηγοί. Απαγορεύονταν, επίσης, οι λιτανείες. Οι σοβαρές δικαστικές υποθέσεις που αφορούσαν χριστιανούς εξετάζονταν στα μουσουλμανικά δικαστήρια (ιεροδικεία) και όχι στα εκκλησιαστικά δικαστήρια.

1. **Που γίνονταν πολύ σημαντικές διακρίσεις σε βάρος των χριστιανών;**

Πολύ σημαντικές διακρίσεις γίνονταν στην κατανομή των φόρων. Η οθωμανική αυτοκρατορία ενδιαφερόταν εξαιρετικά και την είσπραξη τους, αφού σε αυτά τα έσοδα στήριζε τη συντήρησή της. Οι χριστιανοί, όμως, πληρώνουν περισσότερους φόρους από τους μουσουλμάνους.

1. **Ποιοί φόροι επιβλήθηκαν τους χριστιανούς;**

Οι χριστιανοί πλήρωναν πολλούς τακτικούς φόρους όπως τον κεφαλικό φόρο, το φόρο της εστίας για τις κατοικίες τους, τον έγγειο φορητή (=χρήση της γης) και τη δέκατη για την αγροτική παραγωγή. Εκτός από τους τακτικούς φόρους, υπήρχαν και έκτακτοι φόροι σε περιόδους ταραχών. Οι χριστιανοί, επίσης, υποχρεώνονταν να κάνουν διάφορα σε αγγαρείες και όσοι ζούσαν σε απομακρυσμένες περιοχές γίνονταν θύματα κακομεταχείρισης και εκμετάλλευσης.

1. **Ποιά ήταν τα πιο σκληρά μέτρα που αντιμετώπισαν οι χριστιανοί;**

Ήταν οι σφαγές και οι αιχμαλωσίες, οι εξισλαμισμοί, το παιδομάζωμα και η εγκατάσταση τουρκικών και άλλων φυλών σε εύφορα εδάφη, με αποτέλεσμα ελληνικοί πληθυσμοί να αναγκάζονται να μετακινούνται στο εξωτερικό ή σε απομονωμένα και ορεινά μέρη στο εσωτερικό.

1. **Ποιοί κατείχαν τις εύφορες εκτάσεις της γης;**

Οι περισσότεροι υπόδουλοι κατείχαν εκτάσεις γης σε άγονες περιοχές ή σε νησιά, ενώ τα εύφορα κτήματα ανήκαν στον Σουλτάνο και στους Οθωμανούς.